ഐസിസിയുടെ പുതിയ ഏകദിന റാങ്കിംഗിൽ നേട്ടമുണ്ടാക്കി ഇന്ത്യ . ബൌളർമാരിൽ ജസ്പ്രീത് ബൂംറ മുന്നിലെത്തിയപ്പോൾ ബാറ്റ്സ്മാന്മാരിൽ വിരാട് കോലി ഒന്നാം സ്ഥാനം നിലനിർത്തി . ടീം റാങ്കിംഗിലും ഇന്ത്യ തന്നെയാണ് മുന്നിൽ . ബൌളർമാരിൽ അഫ്ഗാൻ താരം റാഷിദ് ഖാനും ബാറ്റ്സ്മാൻമാരിൽ എബി ഡിവിലിയേഴ്സുമാണ് രണ്ടാമത് . ഓൾ റൌണ്ടർമാരിൽ ബംഗ്ലാദേശ് താരം ഷക്കീബ് അൽ ഹസൻ ഒന്നാം സ്ഥാനം നിലനിർത്തി . ബാറ്റ്സ്മാൻമാരിൽ രോഹിത് ശർമ്മ ആറാമതും ധവാൻ പത്താമതുമുണ്ട് . ബൌളർമാരിൽ എട്ടാമതുള്ള യുസ്വേന്ദ്ര ചഹലാണ് ആദ്യ പത്തിലുള്ള മറ്റൊരു ഇന്ത്യൻ താരം . ഇംഗ്ലണ്ടിനെതിരെ ഏകദിന കരിയറിലെ തൻറെ ഉയർന്ന സ്കോർ ( 181 * ) സ്വന്തമാക്കിയ റോസ് ടെയ്ലർ ആറ് സ്ഥാനങ്ങൾ മെച്ചപ്പെടുത്തി ഏഴാമതെത്തിയതാണ് റാംങ്കിംഗിലെ ശ്രദ്ധേയമായ കാര്യം . ഓൾ റൌണ്ടർമാരിൽ ആദ്യ പത്തിൽ ഇന്ത്യൻ താരങ്ങൾ ആരുമില്ല എന്നതും ശ്രദ്ധേയമാണ് .